text: Godsvogn hoppede af sporet på havn
  03 januar 2011 kl. 14.49
  Trafikken på Vejle Havn er blevet generet efter at en godsvogn hoppede af sporet midt i rundkørslen på Havnepladsen i formiddag.
  Afsporingen, der uden tvivl skyldes is og sne i sporene, skete ved indkørslen fra Toldbodvej. Godsvognen ståpr i rundkørslen, men stikker det ene hold buffere ind på vejbanen.
  
  Lokomotiv på vej
  I formiddag forlød det, at der kunne gå et par dage, før en mobilkran kunne komme frem og sætte vognen på plads igen.
  Men midt på eftermiddagen lykkedes det at få vognen på plads igen. Og kl. 16. lød meldingen, at et lokomotiv var rekvireret til at flytte godsvognen. Det ventes at ske i løbet af en halv time, oplyser Banedanmark.
  